ลูกสาวดิฉันอายุ25ปีคุณบอกว่าเมื่อปี15เคยเอกซเรย์ไว้มีเป็นรอยบนฟิลม์แต่ปีนี้ต.ค.19พบว่ารอยนั้นชัดเจนขึ้นมาเป็นจุดแต่ยังขนาดเล็กอยู่คุณให้ติดตามอาการทุกเดือนดิฉันกลุ้มใจมากกลัวลูกสาวเป็นมะเร็งปอดอยากทราบว่าถ้าหากเป็นมะเร็งปอดขึ้นมาจะถือว่าเป็นระยะเริ่มแรกหรือเปล่ารักษาหายขาดไหมลูกสาวไม่สูบบุหรี่คะ
 จุดที่ฟิล์ม เอกซเรย์ อาจมีสาเหตุได้จาก 1 วัณโรค เป็นมานานตั้งแต่ปี 15 จุดน่าจะใหญ่ขึ้น 2 ผังผืดจากการที่เนื้อปอดเคยอักเสบ 3 เชื้อราในปอด 4 ภาพเงาในฟิล์ม หรือ เป็นภาพตัดขวางของหลอดลมปอดเล็กๆ พอดี (Normal variant ) หรือ อาจเป็นหินปูน 5 เนื้องอกไม่ร้ายแรง 6 มะเร็งปอดคำแนะนำ เนื่องจาก ลูกสาว ตรวจพบตั้งแตปี 15 ถ้าเป็นมะเร็งปอดคงจะมีอาการมากขึ้นนานแล้ว เพราะโรคนี้การพยากรณ์โรคไม่ดี โรคขยายตัวได้เร็วมาก ทำให้ผู้ป่วยทรุดลงเร็ว คิดว่า น่าจะไม่ใช่สาเหตุนี้ เพื่อให้การวินิจฉัยแน่ชัดควรพา ลูกสาวไปตรวจเพิ่มเติมครับ โดยการตรวจ CT scan of chest ตรงจุด หรือ ก้อนถ้ามี มีต่อมน้ำเหลืองโตหรือไม่ ตรวจเสมหะหาเชื้อวัณโรค ถ้าเป็นมะเร็งจริง คงเป็นระยะแรกต้นๆมาก โอกาศหายขาดมีได้ ถ้ารักษาทันโดยการผ่าตัด ฉายแสง ทำเคมีบำบัด ครับควรปรึกษาแพทย์ผู้รักษาจะได้ข้อมูลที่ถูกต้องเพิ่มเติมดีที่สุดครับ